Universis presentes litteras inspecturis, decanus et universitas capituli Carnotensis, salutem in Domino sempiternam. Noveritis quod nos volumus, consentimus et concedimus quod venerabiles et religiosi viri abbas et conventus monasterii Cluniacensis habeant et percipiant deinceps in perpetuum in nostra ecclesia Carnotensi, libere et pacifice et quiete, quamdam prebendam cum fructibus prout eam habere et percipere consueverunt dicti abbas et conventus ab antiquis temporibus, in nostra dicta ecclesia Carnotensi. In cujus rei testimonium tradidimus et concessimus predictis abbati et conventui Cluniacensibus presentes litteras sigilli nostri appositione munitas. Datum Carnoti, pridie idus octobris, anno Domini Mº CCº octogesimo quarto. (Trace du sceau.)